கேள்வி: ஈழப்போரில் கிழக்குப் போர்முனை பற்றி விளக்கவும்.
பதில்: *படிமம்:Coat of arms of Sri Lanka.svg இலங்கைப் படைத்துறை,தமிழ் மக்கள் விடுதலைப் புலிகள் | combatant2 =தமிழீழ விடுதலைப் புலிகள் | commander1 = ஜெனரல் சரத் பொன்சேகா, மேஜர் ஜெனரல் பராக்கிரம பன்னிபிட்டிய விநாயகமூர்த்தி முரளிதரன் | commander2 = பிரிகேடியர் சொர்ணம், பிரிகேடியர் பானு (தமிழ்ப் போராளி) | strength1 = 20,000 (தோராயமாக.) | strength2 = 3,000 (தோராயமாக.) | casualties1 = | casualties2 = }} நான்காம் ''ஈழம் போரின் கிழக்குப் போர்முனையாது'' இலங்கையின் கிழக்கு மாகாணத்தில் கிழக்கு திருக்கோணமலை மாவட்டத்தில் நெல்வயல்களுக்கான நீர் விநியோகத்தை புலிகள் துண்டித்ததைக் காரணமாகக் கொண்டு 2006, யூலை 21 அன்று மோதலாகத் துவங்கியது. ஏறக்குறைய ஓராண்டு சண்டைக்குப் பிறகு, 2007, யூலை 11 குடும்பிமலையைக் (பரோனின் தொப்பி) கைப்பற்றிய பின்னர் கிழக்கு மாகாணத்தின் முழுக் கட்டுப்பாடும் தங்கள் வசம் வந்துள்ளதாக இலங்கை அரசாங்கம் அறிவித்தது.[http://lrrp.wordpress.com/category/thoppigala-victory-severe-blow-to-ltte-terrorism/ World Press report], lrrp.wordpress.com. Accessed 3 January 2024. இச்சமயத்தில் சம்பூர், வாகரை, கஞ்சிகுடிச்சாறு, கொக்கடிச்சுளாய், குடும்பிமலை ஆகிய இடங்களில் பெரும் போர்கள் நடந்தன. இராணுவத்திலும் பொதுமக்கள் தரப்பிலும் இறப்புகள் ஒப்பீட்டளவில் குறைவாக இருந்தன. இந்த மோதலின் போது விடுதலைப் புலிகளிடம் இருந்து பல இராணுவ உபகரணங்களை அரசப் படைகள் கைப்பற்றின. பொதுமக்கள் போர் மண்டலங்களை விட்டு வெளியேற முடிந்தது. இதனால் பொதுமக்களின் உயிரிழப்புகள் குறைத்தன. அதே நேரத்தில் உள்நாட்டில் இடம்பெயர்ந்த மக்களின் எண்ணிக்கை அதிகரித்தது. உலகச் சுகாதார அமைப்பு (WHO) ~200,300 Idp களை மதிப்பிட்டுள்ளது, மேலும் அவர்களின் மீள்குடியேற்றத்தில் குறிப்பிடத்தக்க முன்னேற்றம் ஏற்பட்டதாகக் கூறியது.[http://www.searo.who.int/LinkFiles/EHA_SLR_SitRep20_27Jun_07.pdf situation report from UN relief groups, June 2007]
கேள்வி: ஈழப்போரில் கிழக்குப் போர்முனை - மூதூர், சம்பூர் சமர்கள் பற்றி நீங்கள் என்ன அறிந்துள்ளீர்கள்?
பதில்: 4. செப்டம்பர். 2006 இல் கிழக்கு திருகோணமலை மாவட்டத்தின் சம்பூர் நகரத்தை இலங்கை இராணுவம் தன் கட்டுப்பாட்டுக்குள் கொண்டு வந்தது. அப்பகுதியைத்தான் தமிழீழ விடுதலைப் புலிகள் திருகோணமலை துறைமுகத்தைத் தாக்க பீரங்கி தளமாகப் பயன்படுத்திவந்தனர். இலங்கை இராணுவத் தாக்குதல் 2006 ஆகத்தில் துவங்கியது இப்பகுதி பல வருடங்களாக புலிகளின் கட்டுப்பாட்டில் இருந்துவந்தது. ஆளும் இலங்கை சுதந்திரக் கட்சின் 55 ஆவது வருடாந்த மாநாட்டில் உரையாற்றிய ஜனாதிபதி மகிந்த ராஜபகச சம்பூரைக் கைப்பற்றுவதாக அறிவித்தார். மூதூர் அருகில் உள்ள சம்பூர் சமர் கிட்டத்தட்ட ஒரு மாத காலம் நீடித்தது. கடுமையான சண்டைக்குப் பிறகு செப்டம்பர் 4, 2006 இல் இலங்கைத் தரைப்படை அப்பகுதியைத் தன் கட்டுப்பாட்டுக்குள் கொண்டுவந்தது.
கேள்வி: ஈழப்போரில் கிழக்குப் போர்முனை - புலிகளின் தளங்களை கைப்பற்றுதல் பற்றி விளக்கவும்.
பதில்: 8-9, சூன் 2007 காலப்பகுதியில் இலங்கை இராணுவம் பன்குடாவெல்லை வடக்கில் இப்பன்விலை, அக்கரதீவு, மாவடி-ஓடை, வேப்பன்வெளி, குடும்பிமலை பிரதேசத்தின் தெற்கே நாரகமுல்லை ஆகிய புலிகளின் நான்கு இராணுவ தளங்களைக் கைப்பற்றியது. மோதலின் போது, ​​சுமார் 30 விடுதலைப் புலிகளும், ஒரு இலங்கை இராணுவ வீரரும் கொல்லப்பட்டனர். இச்சமயத்தில் இலங்கை இராணுவம் எஸ். எல். ஏ 06 பல்நோக்கு இயந்திர துப்பாக்கிகள் (எம். பி. எம். ஜி), 21 டி -56 தாக்குதல் ரைஃபிள்ஸ், 04 ராக்கெட் ப்ரொப்பல்லர் கையெறி குண்டு (ஆர்பிஜி) ஏவுகணைகள் மற்றும் அதிக அளவு ஆண்டி பர்பஸ்னல் (ஏபி) கண்ணிவெடிகள், வெடிமருந்துகள் போன்றவற்றைக் கைப்பற்றியது. 19, சூன், 2007 அன்று, குடும்பிமலை பிரதேசத்தில் நாரக்கமுல்லை கிழக்கே 03 புலிகளின் துணை முகாம்கள் இலங்கைப் படையினரால் முற்றாக அழிக்கப்பட்டன. இராணுவத்தின் ஆதாரங்களின்படி சுமார் 25-30 விடுதலைப் புலிகள் கொல்லப்பட்டதுடன், பெருமளவிலான ஆள் எதிர்ப்புக் கண்ணிவெடிகள் (ஏ.பி.எம்.கள்) மற்றும் ஏனைய இராணுவ உபகரணங்கள் கைப்பற்றப்பட்டன.
கேள்வி: ஈழப்போரில் கிழக்குப் போர்முனை - இறுதித் தாக்குதல் பற்றி தகவல் சொல்.
பதில்: 2007 சூன், 22-24 இக்கு இடையில் நரகமுல்லை, குடும்பிமலை பகுதியில் உள்ள பெய்ரூட் வளாகத்தில், விடுதலைப் புலிகளின் இறுதி முன்னோக்கி பாதுகாப்பு எல்லைக் கோட்டில் (எஃப். டி. எல்) விடுதலைப் புலிகளுக்கும், இலங்கை தரைப்படைக்கும் இடையே கடுமையான சண்டை வெடித்தது. எல்லைக் கோடு 6 பதுங்கு குழிகள் மற்றும் 3 சிறிய முகாம்களுடன் பலப்படுத்தப்பட்டது. இலங்கை இராணுவத்தின் கடும் பீரங்கி மற்றும் கவச வாகன பீரங்கி சூடுகளுக்குப் பிறகும் விடுதலைப் புலிகள் தங்கள் பகுதிகளை விட்டு விட்டுக்கொடுக்கவில்லை. இறுதியாக, இலங்கை இராணுவத்தின் சுமார் 50 அதிரடிப்படையினர் புலிகளின் பதுங்கு குழிகளில் ஊடுருவி அவர்களில் 30 பேரைக் கொன்றனர். மூன்று விடுதலைப் புலிகள் தற்கொலை செய்து கொண்டனர். இந்தத் தொடர் நிகழ்வுகள் விடுதலைப் புலிகளுக்கு எதிரான குடிமிமலைப் போரின் போக்கை மாற்றின. 2007 ஆம் ஆண்டு யூலை 6 ஆம் நாள் நரகமுல்லைக்கு வடக்கே குடுமிமலை பிரதேசத்தில் நடந்த கடுமையான போரில், விடுதலைப் புலிகளின் கடும் மோட்டார் குண்டு வீச்சுக் காரணமாக இலங்கை இராணுவத்தினர் 6 பேர் கொல்லப்பட்டதுடன் ஏழு பேர் காயமடைந்தனர். நிலைமையை கட்டுப்படுத்த இலங்கை ராணுவம் பீரங்கி மற்றும் வான்வழித் தாக்குதல் மூலம் பதிலடி கொடுத்தது.
கேள்வி: ஈழப்போரில் கிழக்குப் போர்முனை - குடும்பிமலையைப் பிடித்தல் பற்றி விளக்கவும்.
பதில்: 13 ஆண்டுகளுக்குப் பிறகு, கிழக்கில் தமிழீழ விடுதலைப் புலிகள் இறுதிக் கோட்டையான குடும்பிமலையை (பரோனின் தொப்பி) கிட்டதட்ட ஒரு ஆண்டு போருக்குப் பிறகு இலங்கை இராணுவம் 2007 ஆம் ஆண்டு யூலை 11 ஆம் தேதி காலை கைப்பற்றியது. நாட்டின் இராணுவ வரலாற்றின் படி, இந்திய அமைதி காக்கும் படை, சுமார் 20,000 சிப்பாய்களுடன் 1988 ஆம் ஆண்டு இந்தப் பகுதியைத் தாக்கினாலும், இந்தப் பகுதியைக் கைப்பற்ற இயலவில்லை (அப்போது விடுதலைப் புலிகள் கிழகில் கேணல் கருணா தலைமையில் இருந்தனர்). 1994 ஆம் ஆண்டில் இலங்கை இராணுவம் இந்த பகுதியிலிருந்து தங்கள் இராணுவ தளங்களை திரும்பப் பெற்றது.
கேள்வி: ஈழப்போரில் கிழக்குப் போர்முனை - சமர் பற்றிய கருத்துகள் குறித்து விரிவாக சொல்லுங்கள்.
பதில்: குடுமிமலையைக் கைப்பற்றியமை தேசிய முக்கியத்துவம் வாய்ந்த விடயமாக அரசாங்கம் கருதுவதை இலங்கை நாடாளுமன்றம் எதிர்க்கட்சித் தலைவர் ரணில் விக்கிரமசிங்க விமர்சித்தார். தென்னிலங்கையின் தலைநகரான காலியில் நடைபெற்ற பொதுக்கூட்டமொன்றில், குடுமிமலைப் பிரதேசம் என்பது கொழும்பு மாவட்டத்தை விட பெரிய காட்டுப் பிரதேசம் எனவும், அதில் வேறு எந்த முக்கியத்துவமும் இல்லை எனவும் அவர் தெரிவித்தார். எவ்வாறாயினும், 2007 செப்டம்பரில் விக்கிரமசிங்க தலைமையிலான ஐக்கிய தேசியக் கட்சி, கிழக்கில் புலிகளின் தோல்வியைக் கருத்தில் கொண்டு தன் கூட்டாட்சி கொள்கை நிலைப்பாட்டை கைவிட்டு, கட்சி நிலைப்பாட்டை அறிவித்தது.[http://www.bbc.co.uk/sinhala/news/story/2007/09/070927_burma.shtml BBC news report] இது கிழக்குப் போர் முனையின் போரின் தொலைநோக்கு தாக்கத்தைக் காட்டுவதாக உள்ளது.
கேள்வி: ஈழப்போரில் கிழக்குப் போர்முனை - கிழக்கு வெற்றியின் கொண்டாட்டங்கள் என்பது என்ன?
பதில்: விடுதலைப் புலிகள் நாட்டின் கிழக்கு மாகாணத்தில் 2007 ஆம் ஆண்டு யூலை 19 அன்று காலை அடைந்த இராணுவத் தோல்வியை இலங்கை அரசாங்கம் "கிழக்கிற்கு புதிய விடியல்" என்று அழைத்தது. இதைத் தொடர்ந்து நாட்டின் தலைநகரான, கொழும்பு, சதுக்கத்தை சுற்றி இராணுவ அணிவகுப்பு நடந்தது. ஒரே நாளில் நாடு முழுவதும் பல வெற்றிவிழா நிகழ்ச்சிகள் ஏற்பாடு செய்யப்பட்டன. ஒவ்வொரு வீட்டிலும் நாட்டின் தேசியக் கொடியை ஏற்றவும், நாட்டுக்காக உயிர் தியாகம் செய்தவர்களுக்காக நல்ல நேரத்தில் விளக்கு ஏற்றவும் அரசு அழைப்பு விடுத்தது.[http://news.bbc.co.uk/1/hi/world/south_asia/6895809.stm BBC news report] சனாதிபதி மகிந்த ராசபக்ச நாட்டு மக்களுக்கு ஆற்றிய உரையில், " சிங்களவர்களும், தமிழர்களும், முஸ்லிம்களும் இணைந்து வாழக்கூடிய, ஒரே தாயின் பிள்ளைகளாக சிரிக்கக்கூடிய ஒரு நிலத்தை அவர்களுக்கு வழங்குவோம். துப்பாக்கிகள், குண்டுகள், சயனைடு குப்பிகள் மூலம் தமிழ் மக்களுக்கு விடுதலையை பெற்றுத்தர முடியாது. இராணுவ உபகரணங்களின் கண்காட்சி மற்றும் பல்வேறு இராணுவ பிரிவுகளை உள்ளடக்கிய அணிவகுப்பு ஆகியவை விழாவின் மைய அம்சங்களில் சிலவாக இருந்தன. விழாவின் இறுதி நிகழ்வாக விமானப்படையின் போர் விமானங்களின் காட்சிப்படுத்தபட்டன. கிழக்கில் தமிழீழ விடுதலைப் புலிகள் தோற்கடிக்கப்பட்ட பின்னர் ஏற்பட்ட பாரிய அரசியல் மற்றும் இராணுவ தாக்கங்களின் பின்னணியில் இந்த விழாவை பார்க்க வேண்டியுள்ளது.
கேள்வி: ஈழப்போரில் கிழக்குப் போர்முனை - பொதுமக்கள் வாழ்க்கையில் போரின் தாக்கம் என்பது என்ன?
பதில்: கிழக்கு மாகாணத்தில் விடுதலைப் புலிகளுக்கும் இலங்கை இராணுவத்துக்கும் இடையிலான மோதல்கள் காரணமாக சம்பூர் (மூத்தூர்), செருவில்லா, வெருகல் (எச்சலம்பட்டு), வாகரை பகுதிகளில் இருந்து 10,000 குடும்பங்களைச் சேர்ந்த சுமார் 35,000 பேர் உள்நாட்டில் இடம்பெயர்ந்தனர். 2006 திசம்பர் முதல் 2007 ஏப்ரல் வரை கடும் மோதல்கள் நடந்த காலகட்டத்தில், பலர் வீடுகளை விட்டு வெளியேறி இலங்கை அரசாங்கத்தின் கட்டுப்பாட்டுப் பகுதிகளுக்கு வந்தனர்.